A gyártást a használni kívánt eszközök épségének ellenőrzésével, fertőtlenítésével kezdjük.
A keverős készülékbe összemérjük az A fázis (olajos) összetevőit és folyamatos keverés mellett vízfürdőn 75°C-ra melegítjük fel.
Egy másik edényben összemérjük a B fázis (vizes) összetevőét és 75°C-ra melegítjük fel. Ha elérte a kellő hőfokot a vízhez adjuk a xantános glicerint.
Az  A fázist folyamatos keverés mellett (50-60 RPM) a B fázishoz adjuk.
Az  AB elegyet 75°C-on 10 percig homogenizáljuk (3000 RPM) folyamatos keverés mellett. Törtfehér színű folyékony emulziót kapunk
A homogenizálás után az emulziót folyamatos keverés mellett lehűtjük 40°C-ra.
A krémhez hozzáadjuk a C fázis összetevőit és folyamatos keverés mellett  3-5 percig homogenizáljuk.
A termék pH-ját 5,0-5,5-re állítjuk be.
Feltesszük a mikrobiológiai vizsgálatot és elrakjuk a gyártási ellenmintát.
A félkész terméket előzőleg kifertőtlenített átmeneti tárolóba töltjük.
A gyártást a használt eszközök elmosogatásával, fertőtlenítésével, a munkafelület és a padlózat feltakarításával fejezzük be.